**Inštrukcie k vypĺňaniu priebežnej správy pre projekty KA1 v sektore vysokoškolské vzdelávanie (KA103)**

(Verzia I, január 2015)

Priebežné správy pre projekty KA1 v sektore vysokoškolského vzdelávania schválené v roku 2014 predkladajú príjemcovia grantov prostredníctvom formuláru pre priebežnú správu vo formáte Excel, ktorú poskytla pre tento účel Európska komisia.

V súlade so zmluvnými podmienkami predkladajú priebežnú správu všetky inštitúcie/organizácie, ktorým bol v roku 2014 schválený projekt KA1 v sektore vysokoškolského vzdelávania, odhliadnuc od toho, či trvanie projektu je 16 alebo 24 mesiacov.

* Správu je potrebné poslať najneskôr do 1.februára 2015 elektronicky a poštou v jednom exemplári, podpísanú zodpovednými osobami na adresu národnej agentúry (viď nižšie).
* K priebežnej správe sa neprikladajú žiadne kópie potvrdení o účasti na mobilitách, kópie správ účastníkov mobilít, kópie cestovných dokladov atď. Odkladajte si ich však pre potreby kontroly projektu.

**Formulár priebežnej správy pozostáva z 3 hárkov:**

1. Prehľad stavu mobilít (Overview) - je základom priebežnej správy
2. Plánovanie trvania a destinácií dodatočných mobilít (New Durations) – vypĺňa sa len pri žiadosti o navýšenie grantu
3. Skupiny krajín (Country Groups) - má informačný charakter

**Príjemca vypĺňa len zelené bunky.** Na základe týchto údajov formulár automaticky vypočíta ďalšie údaje, ktoré sa objavia v šedých bunkách. Pri vynechaní alebo vložení nesprávnych údajov sa bunka vysvieti na červeno.

**Formulár umožňuje zažiadať o navýšenie počtu plánovaných mobilít (dodatočné mobility) a tým aj finančných prostriedkov. Navýšenie grantu je však možné len za predpokladu, že národná agentúra takýmito dodatočnými finančnými prostriedkami disponuje.**

**1.Prehľad stavu mobilít**

Obsahuje údaje o mobilitných aktivitách, jednotlivých položkách rozpočtu a jazykových licenciách.

Mobilitné aktivity a ich rozpočet

|  |  |
| --- | --- |
| **Riadok**  | **Popis** |
| 4 | Údaje zo zmluvy o poskytnutí grantu (Príloha I Opis projektu a Príloha II Odhadovaný rozpočet) . |
| 5-7 | Presuny v rozpočte do výšky povolenej v zmluve o poskytnutí grantu. |
| 8 | Aktualizované počty mobilitných aktivít a výška jednotlivých položiek grantu po presunoch v rozpočte. |
| 9 | Realizované mobilitné aktivity a čerpaný grant, ako je uvedené v MT+. Ako realizované mobility sa označujú tie mobility, ktorým už bola vyplatená splátka do 31.1.2015.  |
| 10 | Ďalšie plánované mobilitné aktivity a príslušný plánovaný grant. Ako plánované mobility sa označujú mobility financované po 1.2.2015 (vrátane) a tie, na ktoré príjemca žiada o navýšenie grantu (ak je to relevantné). |
| 11 | Celkový počet odhadnutých mobilít a rozpočet na celé obdobie trvania projektu.Riadok automaticky sčíta hodnoty z dvoch predchádzajúcich riadkov 9 a 10.  |
| 12 | Rozdiel medzi riadkami 11 a 8. Ak je číslo záporné, znamená to, že príjemca bude vracať dané finančné prostriedky NA. Ak je číslo kladné, znamená to, že príjemca požaduje dodatočné navýšenie finančných prostriedkov od NA. |
| 13 | Vypočítaný počet mobilitných aktivít a položiek grantu pre účely dodatku k zmluve o poskytnutí grantu - v prípade, že príjemca žiada dodatočný grant, ukáže sa žiadané navýšenie v bunke K12 ako kladná hodnota. |

Podpora na organizáciu

Podpora na organizáciu sa automaticky vypočíta z celkového počtu mobilitných aktivít z rôznych riadkov do maximálnej výšky stanovenej v zmluve o poskytnutí grantu.

Základom pre dodatočnú podporu na organizáciu je celkový počet mobilitných aktivít - bunka N13.

Žiadaný dodatočný grant na podporu na organizáciu (bunka N12) sa vypočíta rozdielom medzi bunkami N13 a N4.

**Upozornenie: Údaje v šedých políčkach sú určené pre národnú agentúra ako pomôcka pri tvorbe dodatku. Prosím neberte údaje v nich uvedené za smerodajné a konečné pri výpočte dodatočného grantu. V prípade, ak nežiadate o navýšenie grantu, aj keď vysielate väčší počet mobilít ako v zmluve, nebude Vám grant na Podporu na organizáciu navýšený. Ak v priebežnej správe deklarujete menší počet mobilít ako je uvedené v zmluve, v tomto štádiu projektu Vám grant na Podporu na organizáciu nebude krátený.**

Jazykové licencie (OLS)

V tejto časti vloží príjemca do tabuľky počet udelených, využitých a plánovaných licencií na hodnotenie a on-line kurzy.

V prípade, že počet využitých a ešte plánovaných licencií je nižší ako udelený počet, rozdiel sa objaví v bunkách E18 a K18 a  príjemca musí vrátiť tento počet licencií národnej agentúre. Ak príjemca potrebuje vyšší počet licencií, ako mu bolo pridelené, napíše tento údaj do buniek E19 a E20. Ak niektoré vysoké školy nevyčerpajú pridelené licencie a vrátia ich na základe priebežnej správy národnej agentúre, národná agentúra prerozdelí tieto licencie medzi vysoké školy, ktoré o navýšenie počtu licencií žiadajú.

**2. Plánovanie trvania a destinácií dodatočných mobilít**

V tomto liste formulára príjemca uvádza plánované trvanie a destinácie dodatočných mobilít. Tieto údaje pomôžu národnej agentúre lepšie ohodnotiť žiadosť o navýšenie grantu. Ak príjemca nežiada navýšenie rozpočtu, túto časť nevypĺňa.

**3. Skupiny krajín**

V tomto liste sa uvádzajú výšky grantov pre jednotlivé skupiny krajín.

Po vyplnení priebežnej správy ju príjemca vytlačí a podpísanú zašle do národnej agentúry na adresu:

**SAAIC – Národná agentúra programu Erasmus+ pre vzdelávanie a odbornú prípravu**

**Križkova 9**

**811 04 Bratislava**

V prípade otázok nás kontaktujte na backoffice@saaic.sk alebo jana.samkova@saaic.sk